**savivaldybės Bendruomenės sveikatos tarybos**

**POSĖDŽIO PROTOKOLAS**

2016-12-02 Nr. SV2-6

Klaipėda

Posėdis įvyko 2016-11-29, prasidėjo 16.00 val.

Pirmininkas Artūras Razbadauskas

Sekretorė Janina Asadauskienė

Dalyvauja Bendruomenės sveikatos tarybos (BST) tarybos nariai: J. Grubliauskienė, R.Ložienė, A.Slatvickis, S.Liekis, D.Drungilienė, J.Sąlyga, A.Meiraitė, A.Daujotienė, B. Bertašiūtė, L.Mileška, Ž.Kančauskienė.,

Kviestiniai svečiai: G.Čepas, klaipėdietis; J.Uptienė , Licencijų, leidimų ir vartotojų teisių apsaugos skyriaus vedėja

**DARBOTVARKĖ:**

**1. Dėl „Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studijos“.**

**2. Dėl 2017m. Visuomenės sveikatos rėmimo specialiosios programos priemonių planavimo.**

**3. Einamieji klausimai**

1.**SVARSTYTA Einamieji klausimai. Dėl draudimo prekyba alkoholiu Klaipėdos miesto paplūdimiuose.**

A.Razbadauskas informavo apie gautą iš pil. G.Čepo raštą „ Dėl draudimo prekyba alkoholiu Klaipėdos miesto paplūdimiuose“.

G.Čepas prašo „nepritarti Klaipėdos miesto savivaldybės administracijos direktoriaus įsakymo Nr. AD1-3384 Prekybos ir paslaugų teikimo vietoms Klaipėdos miesto paplūdimiuose planavimo dokumentuose nustatytose zonose ir teritorijose įrengti organizavimo nuostatams, kuriuose nurodoma viena iš teikiamų paslaugų – alkoholio prekyba“

J.Uptienė informavo, kad paplūdimiuose kavinių veikla vykdyta 10m., tai yra civilizuota veikla, nes kitaip poilsiautojai daugiau linkę į paplūdimius atsinešti savo alkoholio. Pasibaigus paslaugų sutartims, pradėta naujo konkurso procedūra, kurios nutraukti šiuo metu nėra teisinio pagrindo. Informavo, kad planuojama keisti alkoholio kontrolės įstatymą.

BST nariai diskutavo apie konkurso procedūras.

**NUTARTA:**

**Pritarti iniciatyvai. Laukti įstatyminės bazės pakeitimų.**

**2. SVARSTYTA. Dėl „Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studijos“**

J.Asadauskienė supažindino su patikslinta „ Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studija“ , jos išvadomis ir papildomomis rekomendacijomis, kurias studijos rengėjai pateikė atsižvelgdami į visas pastabas. Siūloma įgyvendinti 4 reorganizavimo variantą, t.y. prijungti Stomatologijos polikliniką ir Klaipėdos SPC I ŠM skyrių prie Jūrininkų SPC. Atsižvelgiant į tai , kad pastato Pievų tako 38 renovacijai reikalingos didelės investicijos, išanalizuoti alternatyvą dėl naujo poliklinikos pastato statymo.

Studija pristatyta ir aptarta ne tik su suinteresuotomis įstaigomis, BST , bet ir su savivaldybės vadovybe, bei Klaipėdos stomatologinės poliklinikos, ir Klaipėdos Sveikatos priežiūros centro, Jūrininkų sveikatos priežiūros centro Stebėtojų tarybose.

J.Sąlygos nuomone studija atlikta nepakankamai, neatsižvelgiant į PSO ir Lietuvos vyriausybės programas, nepagrįsti ekonominiai skaičiavimai, neišsprendžiama automobilių parkavimo problema šalia Pievų tako g. 38 pastato. Pritartų struktūriniam jungimui ir naujo poliklinikos pastato statybai.

**NUTARTA:**

1.Pritarti 4 varianto struktūrinei reorganizacijai. Siūlyti statyti naują polikliniką.

**3.SVARSTYTA Dėl 2017m. Visuomenės sveikatos rėmimo specialiosios programos priemonių planavimo.**

J.Asadauskienė pateikė Visuomenės sveikatos rėmimo specialiosios programos (VSRSP) preliminarų priemonių planą, atsižvelgiant į gautus pasiūlymus.

**NUTARTA:**

**Pritarti šioms VSRSP priemonėms** ( bendru sutarimu):

1.Žemo slenksčio paslaugų stacionaraus kabineto veikla, Žemo slenksčio paslaugų mobilaus kabineto veikla - tęstinė programa, organizuoti kaip vieningą programą.

2.Pedikuliozės prevencija ir gydymas - pavesti priemonių pirkimą VSB, išdalinant įstaigoms, dirbančioms su socialinės rizikos žmonėmis.

3.Tuberkuliozės profilaktika - tęstinė programa.

4. Konkursas „Sveika mokykla“ - tęstinė programa

5.Programa „Vyresnysis draugas“ - tęstinė programa.

6. Tėvelių mokyklėlė – keisti pavadinimą, išplečiant temų spektrą ir formas.

7.Psichologinės anoniminės pagalbos paslaugų teikimas- tęstinė programa.

8. Programa „Saugus poilsis“- pavesti vykdymą VSB, priemones aptarti BST.

9.Gyvenamosios aplinkos kokybės tyrimai – organizuoti paslaugos pirkimą.

10.Gyvenamos aplinkos kokybės gerinimas– organizuoti paslaugos pirkimą.

11.Sveikatos mėnesiai - pavesti vykdymą VSB, priemones aptarti BST.

12.Užsiėmimai baseine – pavesti vykdymą „Gintaro“ baseinui, tikslinė grupė-neįgalieji.

13. Visuomenės informavimas sveikatos klausimais – pavesti vykdymą VSB, priemones aptarti BST.

14.Sveikatinimo projektų rėmimas – konkursą organizuoti anksčiau, patikslinti Administracijos direktoriaus įsakymu patvirtintos Klaipėdos miesto savivaldybės visuomenės sveikatos rėmimo specialiosios programos sudarymo ir vykdymo tvarkos aprašo Programos projektų rėmimo (dalinio finansavimo) paraiškų pateikimo ir vertinimo skyrių.

**Nepritarti šioms VSRSP priemonėms:**

1.Klaipėdos miesto ugdymo įstaigų aplinkos testavimas dėl narkotinių medžiagų;

Už-4, prieš- 8, susilaikė- 1)

2.Express testai narkotinėms medžiagoms šlapime nustatyti Vaikų ligoninėje;

( bendru sutarimu)

3.VSB specialistų mokymai lytinės sveikatos tema, burnos sveikatos klausimais

( bendru sutarimu).

Posėdis baigtas 17.30 val.

BST pirmininkas A.Razbadauskas

BST sekretorė J.Asadauskienė